Christian Raaschou er den 15. danske soldat, der har mistet livet i Afghanistan. Han var en del af hold fem, der har mistet fem soldater på blot halvanden måned. I dag bisættes han så i Vodskov Kirke klokken 13.00. Ved begravelsesceremonien vil mandskabet fra Gardehusarregimentet stå æresvagt med Gardehusarregimentets fane. Kisten vil være dækket af Dannebrog og Christian Raaschous baret vil ligge på kisten sammen med en pude med tildelte medaljer. Udover den nærmeste familie samt venner, vil Forsvarsminister Søren Gade være tilstede, sammen med blandt andre Danmarks ambassadør i Irak Bo Eric Weber, og repræsentanter fra den amerikanske og britiske ambassade.

Opsummering:
Overkonstabel Christian Raaschou bisættes i dag i Vodskov Kirke.